INCERCARI DE SECURITATE PASIVA • Securitatea pasivă nu este influenţată de reacţiile conducătorului auto, ale pasagerilor, ale pietonilor, sau de performanţele dinamice ale vehiculului, întrucât se referă la comportarea structurii de ansamblu a acestuia la răsturnare sau la ciocniri în diverse locuri şi sub diferite unghiuri cu obstacole fixe ori cu vehicule în mişcare Securitatea pasivă poate fi definită prin: „reducerea consecinţelor accidentelor” • Siguranţa exterioară - toate măsurile de reducere a severităţii vătămărilor în cazul coliziunii dintre autovehicule şi pietoni, biciclişti sau motociclişti Factorii care influenţează siguranţa exterioară sunt forma autovehiculului şi comportamentul la deformare a caroseriei; • Siguranţa interioară - prin aceasta se urmareste minimizarea forţelor şi acceleraţiilor care acţionează asupra ocupanţilor unui autovehicul în eventualitatea unui accident Evaluarea protecţiei conducătorului la impact cu volanul Socul impactului la coliziunile frontale este preluat si de coloana directiei, care este impinsa catre conducatorul auto; o deformare accentuata in acest sens poate provoca impactul intre volan si sofer, chiar daca acesta este retinut de centura de siguranta In acelasi timp, deformatiile elastice ale centurii si ancorajelor sale fac posibila lovirea volanului Astfel, impactul cu volanul poate fi suficient de puternic pt a genera leziuni grave Securitatea pasivă urmăreşte adoptarea unor soluţii constructive, forme şi structuri de protecţie care să impună: • limitarea distanţei de deplasare a coloanei direcţiei spre conducătorul auto; • creşterea capacităţii de disipare a energiei şocului cu volanul; • eliminarea posibilităţilor ruperii sau desprinderii unor componente provenite din volan sau din zona învecinată lui, care prin suprafeţele ascuţite sau tăioase pot pune în primejdie viaţa şoferului Distanţa de deplasare a coloanei direcţiei Se măsoară la părţile superioare ale ei şi a arborelui volanului, în plan orizontal, paralel cu axa longitudinală a vehiculului La o coliziune frontală cu o barieră fixă având masa de cel puţin 70000 kg, cu automobilul neîncărcat, la o viteză cuprinsă între 48,3 km/h (30 mph) şi 53,1 km/h (33 mph), părţile menţionate ale coloanei direcţiei nu trebuie să se deplaseze înapoi cu o distanţă mai mare de 127 mm faţă de un reper situat într- o zonă nedeformată a vehiculului (de pildă, marginea inferioară a ramei lunetei) Condiţia tehnică se consideră îndeplinită şi dacă viteza de impact este peste 53,1 km/h, bineînţeles dacă deformaţia nu depăşeşte 127 mm Capacitatea de disipare a energiei şocului • Se apreciază prin forţa exercitată asupra volanului de către un bloc de încercare având forma, dimensiunile şi masa ansamblului cap-torace care este catapultat către volan cu o viteză cuprinsă între 24,1 km/h şi 25,3 km/h • Încercările se fac pe un tronson de autovehicul (partea din faţă) obţinut în urma decupării transversale a caroseriei la nivelul scaunelor din faţă, şi a eliminării acoperişului, parbrizului şi uşilor Acest tronson se fixează rigid pe standul de încercări pentru a nu se deplasa sub acţiunea şocului generat de blocul care se lansează spre volan • Forţa exercitată de volan asupra blocului simulând toracele şi capul nu trebuie să depăşească valoarea de 11 110 N Verificarea ruperii unor structuri din volan sau din vecinătatea lui, care prin suprafaţa lor tăioasă sau ascuţită pot provoca leziuni Se fac încercări cu un dispozitiv care are la bază construcţia unui pendul, prevăzut cu un cap sferic cu diametrul de 165 mm şi un braţ, a cărui distanţă până la punctul de articulaţie poate fi reglată continuu între 736 mm şi 840 mm Articulaţia se dispune în punctul R sau în apropierea lui, iar impactul cu volanul poate fi reglat în diferite locuri, prin modificarea lungimii braţului În cap, a cărui masă este de 6,8 kg, se prevăd două accelerometre şi un traductor de viteză • Încercările constau în lovirea volanului cu o viteză cuprinsă între 24,1 km/h şi 25,3 km/h, astfel ca deceleraţia capului să nu depăşească 80 g pe o perioadă mai mare de 3 ms Condiţia menţionată anterior este îndeplinită dacă: • părţile volanului dinspre conducător care pot fi lovite cu capul sferic având diametrul de 165 mm nu au asperităţi sau muchii ascuţite cu o rază de curbură mai mică de 2,5 mm; • volanul nu prezintă asemenea asperităţi sau muchii nici în urma încercărilor de coliziune frontală ori de catapultare a blocului care simulează toracele, prezentate anterior; • nu apar asperităţi sau muchii ascuţite pe suporţii rigizi ai unor capitonaje sau ornamente din cauciuc sau mase plastice din componenţa volanului Încercarea la coliziuni frontale Comportarea structurii vehiculului şi protecţia ocupanţilor în situaţia coliziunii frontale Incercari de securitate pasiva 11 • O mare parte din accidentele cu urmari grave sunt generate de coliziunile frontale cu obstacole fixe sau cu alte vehicule in miscare • S-a constatat ca sansa de supravietuire depinde nu numai de disiparea energiei de impact, avand ca rezultat acceleratii moderate, ci si de mentinerea dupa coliziune a asa-numitului “spatiu vital” in jurul fiecarui scaun, astfel ca ocupantul sa nu fie strivit de componentele vehiculului Condiţii tehnice impuse vehiculelor după coliziuni frontale • Încercările se fac pe o pistă betonată, suficient de lungă, pentru a permite vehiculului atingerea, în regim stabilizat, a unei viteze cuprinsă între 48,3 km/h şi 53,1 km/h • Autovehiculul poate folosi motorul propriu, dar în mod obişnuit el este tractat cu un cablu a cărui acţiune încetează pe ultimii 15 m dinaintea locului impactului, pentru a nu influenţa rezultatele măsurătorilor • Coliziunea are loc cu suprafaţa unui bloc de beton cu masa de cel puţin 70000 kg, bine ancorat pe sol, numit curent, barieră fixă • Suprafaţa de impact, perpendiculară pe direcţia de înaintare a autovehiculului, are lăţimea de 3 m şi înălţimea de 1,5 m; de regulă suprafaţa este acoperită cu plăci de placaj cu grosimea de 20 mm, iar între acestea şi beton se prevăd plăci din tablă de oţel După coliziune se mai impun următoarele condiţii: • nici o componentă rigidă din interiorul habitaclului nu trebuie să prezinte un risc de rănire gravă pentru ocupanţi (să nu aibă suprafeţe ascuţite sau tăioase); • uşile laterale nu trebuie să se deschidă în perioada impactului; • să existe posibilitatea deschiderii unui număr suficient de uşi pentru evacuarea pasagerilor, fără a se face apel la scule sau la mijloace de descarcerare Criterii de performanţă impuse în legătură cu sănătatea ocupanţilor Se aplică numai pentru autovehiculele din categoria M1 a căror masă totală autorizată este de cel mult 2500 kg • viteza de impact e cuprinsă între 50 - 52 km/h • bariera fixă - masă de cel puţin 70 tone, dar cu suprafaţa de impact înclinată la 30 în raport cu direcţia deplasării autovehiculului şi dispusă astfel încât coliziunea să se producă întâi cu colţul caroseriei din partea conducătorului auto Pe fiecare scaun din faţă se aşează, legat cu centura de siguranţă, câte un manechin Hybrid III prevăzut cu aparatura de măsură necesară Pe bancheta din spate, în dreptul conducătorului auto, se amplasează un manechin Hybrid II, dar fără a fi echipat cu aparatură de măsură Criteriul de performanţă al capului (CPC) • t1 şi t2 [s] - timpii care definesc intervalul între începutul lovirii capului (t1) şi sfârşitul înregistrării (t2), • a - deceleraţia rezultantă în centrul de greutate al capului manechinului m/s2 împărţită la 9,81 • Dacă pe parcursul încercării capul nu atinge nici o parte a autovehiculului se consideră că CPC este îndeplinit Dacă se produc atingeri ale capului, se impune ca CPC să fie mai mic sau egal cu 1000 • Criteriul de performanţă al toracelui (CPT) se exprimă prin valoarea absolută a deformaţiei toracelui, dată în [mm]; se impune ca deformaţia menţionată să fie mai mică sau cel mult egală cu 75 mm • Criteriul de performanţă al femurului (CPF) se exprimă prin forţa axială care apare în fiecare femur al manechinului; se impune ca această forţă să fie mai mică sau cel mult egală cu 10000 N După coliziunea frontala se mai impun următoarele condiţii: • să se deschidă cel puţin o uşă şi, dacă este necesar, să poată fi deplasate spătarele scaunelor pentru a fi posibilă evacuarea tuturor ocupanţilor; • manechinele să poată fi scoase întregi din centurile de siguranţă, prin aplicarea unei forţe de cel mult 60 N asupra comenzii de deschidere; • să nu apară scurgeri de combustibil (sau lichid de înlocuire) mai mari de 30 grame/minut Încercarea la coliziune laterală • Prescripţiile tehnice se aplică deocamdată numai acelor vehicule din categoriile M1 şi N1, la care punctul R obţinut pentru regaljul scaunului în poziţia cea mai de jos, este situat la o înălţime faţă de sol mai mică sau egală cu 700 mm • Încercarea de coliziune laterală constă în lovirea autovehiculului (staţionat) în partea laterală cu o barieră mobilă având masa de 950  20 kg şi amplasată pe un cărucior cu ampatamentul de 3000 mm Suprafaţa de impact a barierei este deformabilă (fagure din aluminiu) şi are o lăţime de 1500 mm şi o înălţime de 500 mm Bariera mobilă se deplasează pe o traiectorie perpendiculară pe planul longitudinal median al autovehiculului • Criteriul de performanţă al capului (CPC) se defineşte şi se determină similar ca în cazul coliziunilor frontale; la coliziunile laterale se impune pentru acest criteriu o valoare mai mică sau egală cu 1000 Dacă pe parcursul coliziunii capul nu vine în contact cu nici o parte a vehiculului, acest lucru se va menţiona expres, fără a se mai calcula CPC • Criteriul de performanţă al toracelui (CPT) se exprimă prin deformarea toracelui (DT) şi prin criteriul referitor la viscere (CV); acesta din urmă reprezintă valoarea maximă a produsului dintre deformarea relativă D [m] a toracelui în raport cu semicavitatea toracelui (egală cu 140 mm la manechin) şi viteza de deformare a toracelui (durata lui D): • DT  42 [mm] şi CV  1,0 [m/s] • Criteriul de performanţă al abdomenului (CPA) se exprimă prin valoarea maximă a totalului a trei forţe măsurate cu trei traductori amplasaţi la 39 mm sub suprafaţa laterală de şoc Se impune ca CPA  2500 N • Criteriul de performanţă pelviană (CPP) se exprimă prin valoarea maximă a forţei dezvoltată în simfiza pubiană a manechinului Se impune CPP  6000 N Încercarea la coliziuni din spate • Mai puţin periculoase asupra sănătăţii ocupanţilor decât coliziunile frontale sau laterale, coliziunile din spate afectează mai mult structura de rezistenţă a vehiculului ciocnit; de aceea şi prescripţiile tehnice impuse deocamdată autoturismelor se referă numai la comportarea structurii habitaclului • Pentru coliziune se utilizează o barieră mobilă sub forma unui cărucior tractat, prevăzut cu o suprafaţă de impact plană, cu lăţimea de 2500 mm, înălţimea de 1800 mm şi cu muchiile racordate cu raze cuprinse între 40 mm şi 50 mm Elementul de lovire este confecţionat din oţel, acoperit pe suprafaţa de impact cu un strat de placaj cu grosimea de 20 mm Suprafaţa de impact trebuie să fie verticală, perpendiculară pe planul longitudinal median al autovehiculului • Masa totală a barierei mobile trebuie să fie de 1100  20 kg Coliziunea se face cu o viteză cuprinsă între 35 km/h şi 38 km/h După coliziune, se impun următoarele condiţii: • se măsoară înaintea coliziunii distanţa longitudinală dintre proiecţia verticală pe podea a punctului R de la scaunul amplasat cel mai în spate şi un punct de referinţă dispus pe o parte nedeformabilă a podelei (spre partea din faţă) Se măsoară aceeaşi distanţă după coliziune, iar diferenţa rezultată trebuie să fie mai mică de 75 mm (considerată ca suficientă pentru asigurarea spaţiului longitudinal de supravieţuire); • nici un element rigid din habitaclu nu trebuie să fie afectat încât să prezinte vârfuri ascuţite şi muchii tăietoare care pot mări pericolul de rănire a ocupanţilor; • portierele laterale nu trebuie să se deschidă în timpul impactului; • să se poată deschide un număr suficient de portiere fără a fi necesară utilizarea unor scule, astfel ca să poată fi evacuaţi toţi ocupanţii Încercarea cabinelor autovehiculelor utilitare • Condiţiile tehnice elaborate în vederea protecţiei ocupanţilor cabinelor autoutilitarelor ţin seama de situaţiile de accidente în care s-au produs răniri grave: coliziuni frontale, răsturnări şi lovirea părţii din spate a cabinei cu marfa transportată • se prevăd trei tipuri de încercări: A, B şi C • Încercările de tip A se referă la coliziunea frontală • Încercările de tip B sunt destinate verificării comportării cabinei la răsturnare • Încercările de tip C urmăresc comportarea peretelui din spate al cabinei la deplasarea încărcăturii transportate către înainte Se consideră că încercările sunt satisfăcătoare dacă: • manechinele nu vin în contact cu părţile rigide ale cabinei; • cabina a rămas fixată pe şasiu, cu toate că unele legături s-au deformat ori s-au rupt; • uşile nu se deschid pe perioada încercărilor; se admite ca uşile să nu poată fi deschise după încercări 40 35 30 25 20 15 10 5 0 Australia Austria Belgia Canada Rep Cehă Danemarca Finlanda Franţa Germania Grecia Islanda Irlanda Israel Italia Japonia Korea Lituania Luxemburg Marea Britanie 2011 Noua… Norvegia Olanda 2000 Polomia Portugalia 1990 Serbia Slovenia 1980 Sud Africa Spania Suedia 1970 Elveţia Statele Unite Morti in accidente / 100000 locuitori Ungaria România 2011 1990 1970 Proiectarea autovehiculului, din perspectiva siguranţei rutiere • Programul European de evaluare a autovehiculelor noi, EuroNCAP (New Car Assesment Program) a fost iniţiat de către Laboratorul de Cercetare în domeniul Transporturilor pentru Ministerul Transporturilor din Marea Britanie • Primul program NCAP a fost creat in Statele Unite, in 1979, de NHTSA • printre membrii care susţin EuroNCAP se află mai multe state, precum şi organizaţii de transport, de siguranţă rutieră, de asigurări şi ale consumatorilor • EuroNCAP, ca program european de evaluare a autovehiculelor noi efectuează încercări la coliziune pentru cele mai cunoscute mărci de vehicule vândute în Europa, pentru a evalua protecţia pe care o oferă: – pasagerilor adulti – pasagerilor copii – pietonilor • Încercările realizate includ un test de impact frontal la 64 km/h cu o barieră deformabilă, un test de impact lateral la 50 km/h, un test de impact lateral cu un stâlp la viteza de 29 km/h, şi teste pentru cap şi picioare cu manechine reprezentând pietoni la viteza de 40 km/h • Pe baza rezultatelor, protecţia pasagerilor adulţi, a pietonilor şi a copiilor este evaluată pe o scară de la 1 la 5 stele, mai multe stele corespunzând unui grad mai mare de protecţie • Riscul de producere a unor răni grave sau mortale este redus cu aproximativ 12% pentru fiecare stea EuroNCAP Nu s-a constatat nici o diferenţă în cazul rănilor mai uşoare • În cadrul unei analize costuri – beneficii, s-a estimat că fiecare stea EuroNCAP creşte costurile vehiculelor noi cu cca 600 euro Beneficiul asociat cu această măsură este reducerea gravităţii accidentelor Analiza a pus în evidenţă un raport beneficii – costuri de 1,31 